To buschauffører fra Aalborg blev i dag temmelig overraskede. De blev hevet ud af deres bus fordi de skulle udnævnes til uddannelsesengle. -Det havde jeg ikke lige regnet med, sagde Ove Bossen, da han blev afløst før tid på Nytorv i Aalborg. De to buschauffører Martha Rasmussen og Ove Bossen, er begge ordblinde og startede for fire år siden på et kursus for ordblinde. Kurset har lært dem at bruge computeren som læse og skriveværktøj. Det at de har været åbne omkring deres kamp mod og med bogstaverne har også fået andre i gang. Det er derfor de blev overrasket og hyldet. -Jeg havde meldt mig syg i dag hvis jeg havde vidst i var kommet, lyder det ironisk, fra en fortørnet Martha Rasmussen

Referat:
Buschaufførerne Martha og Ove blev torsdag overrasket og hyldet.